钦定古今图书集成/明伦汇编/官常典/第798卷 > 李仑
## 钦定古今图书集成/明伦汇编/官常典/第798卷 > 李仑

按《明外史》本传：“仑字世瞻，陕西咸宁人。为诸生，受业
同邑李锦，以学行闻，知府余子俊器之。举成化五年
进士，除知屯留。有奸民持官府短长，指使掾吏横于
一县，号主文。仑廉得十馀辈，立捶杀之。吏民大惊，诸
豪猾皆股栗。乃兴学校，正风俗，时娶婚平徭赋，治行
为山西最。稍迁户部主事，历郎中、曹司，弊尽革，出为”
庐州知府。仑初治屯留严，至是济以宽岁旱，悉心振
救，蝗不入境。立俵马法，定盐钞价，刱河桥，广储蓄，善
政具兴。迁河南左参政，士民泣送载道。遭艰归卒。仑
制行甚高且优，经济许进。尝称之曰：“人知李世赡有
伯夷之清，不知其才固管仲俦也。”时论以为当。既殁，
妻子不能自存。延绥副总兵曹雄上书颂仑及长安
孔琦清节，请优恤其家。乃命有司月给米各一石。琦
由进士仕至刑部员外郎，亦以清操闻。